לווייתן מקור טסמני – ויקיפדיה
לווייתן מקור טסמני
סוג: Tasmacetus
מין: לווייתן מקור טסמני
‏אוליבר, 1937
לווייתן מקור טסמני (שם מדעי: Tasmacetus shepherdi) הוא מין יחיד בסוגו של לווייתן שיניים גדול ממשפחת לווייתני מקור. מצוי בעיקר ליד חופי טסמניה, ומכאן שמו.
מאפיינם[עריכת קוד מקור | עריכה]
אורכם של לווייתנים אלה 6-7.1 מטר ומשקלם 2.32-3.48 טון בממוצע. הם בעלי גוף מוצק וחזק בעל סנפיר גב גדול, סנפירי גפיים קטנים וראש גדול. הלסת בינונית ומזכירה צורת מקור והוא המין היחיד במשפחה שיש לו רצועות שיניים דומות בלסת העליונה ובתחתונה. השיניים קטנות ומשמשות לתפיסת מזון. לזכרים בוגרים יש גם זוג שיניים בולטות בקצה הלסת התחתונה ומצח רחב. צבעם חום כהה עם בטן בהירה ולעיתים מנומרת בנקודות בצבע קרם, ולסת לבנה.
בגלל העומק הרב שבו הם חיים והריחוק של אזורי התפוצה שלהם מהחוף, לווייתני מקור טסמני נצפים לעיתים רחוקות מאוד. נכון לשנת 2006, נרשמו רק 42 צפיות בפריטים ממין זה. על כן, לא ברור מהם אזורי תפוצתם אך הם ככל הנראה נמצאים בדרום האוקיינוס השקט והאטלנטי. הם נצפו בניו זילנד (כולל איי צ'טהאם), ארגנטינה, טריסטן דה קונה, אוסטרליה ואיי חואן פרננדס. הם נצפו גם בג'ורג'יה הדרומית, טסמניה והאי גוף. ייתכן אף שהם נצפו בימי הקוטב הדרומי, אך לא ברור אם אכן מדובר במין זה.
מינים אלה צוללים לעומק עד 3,000 מטר מתחת למים בחיפוש אחרי דיונונים ודגים והם חיים ביחידות או בקבוצות קטנות. מדי פעם הם גם קופצים על פני המים, אך לא מתקרבים לספינות ואנשים. הם מזוהים ע"פ הקולות הרועשים שהם משמיעים במים בעונת הרבייה באוקיינוס הפתוח.
מדיה וקבצים בנושא לווייתן מקור טסמני בוויקישיתוף
לווייתן מקור טסמני, באתר ITIS (באנגלית)
לווייתן מקור טסמני, באתר NCBI (באנגלית)
לווייתן מקור טסמני, באתר Animal Diversity Web (באנגלית)
לווייתן מקור טסמני, באתר האנציקלופדיה של החיים (באנגלית)
לווייתן מקור טסמני, באתר GBIF (באנגלית)
^ לווייתן מקור טסמני באתר הרשימה האדומה של IUCN
אוחזר מתוך "https://he.wikipedia.org/w/index.php?title=לווייתן_מקור_טסמני&oldid=24234326"
דף זה נערך לאחרונה ב־17:41, 6 בנובמבר 2018.